Na temelju članka 10. Zakona o lokalnoj i područnoj (regionalnoj) samoupravi («Narodne novine» broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19), članka 30. Statuta Općine Vladislavci («Službeni glasnik“ Općine Vladislavci br. 3/13, 3/17 i 2/18) Općinsko vijeće Općine Vladislavci na svojoj 25. sjednici održanoj dana 1. srpnja 2020. godine, donosi

# O D L U K U

**o grbu i zastavi Općine Vladislavci**

## OPĆE ODREDBE

Č**lanak 1.**

Ovom Odlukom uređuje se opis grba i zastave Općine Vladislavci, kao i način i zaštita njihove uporabe.

## Članak 2.

Grbom i zastavom predstavlja se Općina Vladislavci, (u daljnjem tekstu: Općina) .

## Članak 3.

Grb i zastava Općine rabe se u skladu s odredbama ove Odluke.

## Članak 4.

Grb i zastava mogu se rabiti u obliku i opisu koji su utvrđeni ovom Odlukom.

 U grbu i zastavi ne može se ništa mijenjati.

Iznimno, ako je statutom ili drugim aktom pravnih osoba predviđeno, dijelovi grba ili zastave mogu se rabiti kao sastavni dio drugih amblema odnosno znakova, pod uvjetom da se time ne mijenja osnovni sadržaj grba ili zastave.

 Zabranjena je uporaba grba i zastave Općine bez odobrenja Općinskog načelnika.

## Članak 5.

Zabranjeno je javno isticati dotrajale, neuredne, poderane ili na drugi način oštećene grb i zastavu Općine, kao i na nedostojnom i neodgovarajućem mjestu.

## Članak 6.

Uporaba grba i zastave Općine slobodna je u umjetničkom i glazbenom stvaralaštvu i u odgojno- nastavne svrhe, pod uvjetom da se time ne vrijeđa ugled i dostojanstvo Općine.

## GRB OPĆINE VLADISLAVCI

Č**lanak 7.**

Grb Općine Vladislavci je oblika polukružnog štita, u plavom, zlatni/žuti cvijet lana, u podnožju položena 2 zlatna /žuta klasa žita.

Likovni prikaz grba sastavni je dio ove Odluke.

## Članak 8.

Grb Općine Vladislavci rabi se:

* 1. na službenim aktima općinskog vijeća, općinskog načelnika, upravnih tijela, kada ta tijela rješavaju o pitanjima iz djelokruga Općine;
	2. na diplomama, poveljama i priznanjima koje dodjeljuju općinsko vijeće i općinski načelnik,
	3. za potrebe fizičkih i pravnih osoba, ako je to u interesu Općine.

## Članak 9.

Izvornik grba Općine Vladislavci čuva se u sjedištu Općine i prema njemu se oblikuju grbovi.

## ZASTAVA OPĆINE VLADISLAVCI

Č**lanak 10.**

Zastava Općine Vladislavci je jednobojna, plave boje, omjera 1:2 plave boje, sa žuto obrubljenim grbom općine u sredini.

Likovni prikaz zastave sastavni je dio ove Odluke.

## Članak 11.

Jedan primjerak zastave čuva se u sjedištu Općine.

## Članak 12.

Zastava Općine obvezno se ističe u dane blagdana Republike Hrvatske i u dane koje Općina svečano obilježava, na zgradama u kojima se nalaze službene prostorije tijela Općine, te na općinskim trgovima i ulicama koje odredi općinski načelnik.

Zastava Općine može se isticati:

1. prigodom održavanja sjednica Općinskog vijeća,
2. pri svečanostima, kulturnim, znanstvenim i športskim manifestacijama, odnosno drugim skupovima koje organizira općina, na kojima sudjeluje ili je na njima predstavljena u skladu s pravilima i praksom održavanja takovih skupova,
3. pri svečanostima, kulturnim i športskim manifestacijama, odnosno drugim skupovima koji su značajni za Općinu,
4. u drugim prigodama, ako njezina uporaba nije u suprotnosti s odredbama ove Odluke.

## POSTUPOVNE ODREDBE

Č**lanak 13.**

Općinski načelnik donosi odluku o odobrenju uporabe grba i zastave pravnim i fizičkim osobama, radi promicanja interesa Općine, a sukladno članku 4. ove Odluke.

Općinski načelnik je dužan donijeti odluku najkasnije u roku 60 dana od dana podnošenja zahtjeva.

## Članak 14.

Pravna ili fizička osoba obrazloženi zahtjev za odobrenje uporabe grba ili zastave Općine podnosi Jedinstvenom upravnom odjelu Općine Vladislavci.

Uz zahtjev se prilaže:

* 1. akt o registraciji tvrtke ili rješenje o samostalnom obavljanju djelatnosti;
	2. opis namjene za koju će grb ili zastavu koristiti (ugradnja u proizvod, izrada proizvoda kao suvenira, izrada grba, uporaba u službenim aktima i drugo);
	3. opis dijela grba ili zastave koji će koristiti
	4. likovno rješenje tražene primjene grba ili zastave.
1. **KAZNENE ODREDBE**

**Članak 15.**

Novčanom kaznom u iznosu od 500,00 do 2.500,00 kuna kaznit će se za prekršaj pravna osoba i osoba koja samostalno obavlja djelatnost, ako rabi grb i zastavu Općine suprotno odredbama članka 4., 5. i 6 .ove Odluke.

Novčanom kaznom u iznosu od 100,00 do 500,00 kuna kaznit će se za prekršaj fizička osoba ako rabi grb i zastavu Općine suprotno odredbama članka 4., 5. i 6 .ove Odluke.

1. **PRIJELAZNE I ZAKLJUČNE ODREDBE**

**Članak 16.**

Nadzor nad provedbom ove Odluke provode, u okviru svog djelokruga rada i nadležnosti, Jedinstveni upravni odjel, te ovlaštene osobe tijela nadležnog za unutarnje poslove.

**Članak 17.**

 Ova Odluka stupa na snagu osmog dana od dana objave u «Službenom glasniku“ Općine Vladislavci.

KLASA:017-01/18-01/01

UR.BROJ:2158/07-01-20-12

Vladislavci, 1. srpnja 2020.

**Predsjednik**

**Općinskog vijeća**

Krunoslav Morović, v. r.